in ob tej priložnosti s <u>štajersko ljubosumnostjo</u> imenoval Karnijce za lojaste golše in bedake. Ti so se skušali – <u>tako pravijo</u> – maščevati najprej po krivi poti pri cesarju in nadškofu itd. in sramotilca spraviti ob kruh, šele ko to ni uspelo, so se odločili za pravo pot, to je za <u>nujen dodatek</u> k prednaročilu Sartorijevega <i>Potovanja,</i> v katerem lahkomiselnega kompilatorja <u>obsedeno</u> obdelujejo (škoda le, da v <u>nespodobni,</u> skorajda primitivni nemščini) in mu na koncu ponudijo, naj na <u>njihove</u> stroške še enkrat potuje na Koroško. Na koncu predgovora sta podpisana <u>Ulm</u> in <u>Enzenberg</u>. V besedilu se obžaluje, da se Enzenbergova knjižnica seli na Švabsko.
Schreibersova ni pretirano uglajena, medtem ko se je on <u>zelo razveselil</u> mesta, ki sem mu ga prebral iz Vašega pisma. Zahvaljuje se vam za prijazen sprejem njegovega prijatelja. Pri odhodu sem videl njegovo 7 mesecev staro gospodično <u>hčerkico</u> (<i>ohzanzhiza</i>): rjavolaska z velikimi temnorjavimi očmi; sploh bolj po <u>očku</u> kot po <u>plavolasi</u> mami. Ko odraste, bo lepo dekle; ni <u>štrukljasta,</u> temveč bolj sloka. Pri Schreibersu sem naletel tudi na očeta Tammerburga, ki sem mu sporočil nekaj novic iz pisma Vaše milosti z obljubo, da mu bom sporočil še več, ko prispe odgovor na njegovo pismo od 15. tega meseca. Sedaj, ko to pišem, sem pravkar z grozo ugotovil, da tega njegovega pisanja zadnjič Vaši milosti sploh nisem priložil, ali pa sem neko napačno namesto njegovega, zato hitim <u>danes</u> to nadoknaditi. Kar dobri Tammerburg pogreša, je predvsem <u>bankir,</u> pri katerem bi lahko dvigoval potrebni denar, ker na zalogo ni prilagojen. Ali Vaša milost meni, da bi za to morda bil primeren gospod Gold? Končno je treba Tammerburgu že zaradi <u>trgovine</u> <i>hoc merito</i> priznati prednost celo pred Mohsom. Breislakove <i>Geologije</i> Mohs ne pozna; tudi jaz o njej še v nobeni reviji nisem ničesar zasledil. Tudi Schreibers o njej ne ve ničear. Samo Werner zagotavlja, da jo je bral in da bo morda o njej kaj napisal. Sedaj bom v naslednjih štirinajstih dneh – ker doma zaradi selitve tako in tako ne bom mogel ničesar delati – v vseh knjigarnah in knjižnicah uprizoril lov na recenzijo Breislaka, <u>tembolj,</u> ker se Vaša milost zanjo tako zanima.
<bdi><a href="https://en.wikipedia.org/wiki/en:Jernej_Kopitar" class="extiw" title="w:en:Jernej Kopitar"><span title="Slovenian philologist">Jernej Kopitar</span></a>
</bdi>
1812-04-29
<a rel="nofollow" class="external free" href="http://nl.ijs.si/e-zrc/zois/html/MP37.html">http://nl.ijs.si/e-zrc/zois/html/MP37.html</a>